Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: a 45/2003. (XII. 29.) PM rendelethez
Paragraph Index: 2677

(2) A vegyi átalakítás vagy a technikai okokból szükséges kezelés alatt keletkezett olyan termékek mennyisége, amelyek a 2707 10 10, 2707 20 10, 2707 30 10, 2707 50 10, 2710, 2711, 2712 10, 2712 20, 2712 90 31—2712 90 99, 2713 90 és a 2901 10 10 vtsz.-ok és alszámok alá tartoznak, a „más célra” szolgáló termékeknél feltüntetett vámtételekkel vámkezelendõk a felhasznált termékek jellege és értéke, valamint a kinyert termékek nettó tömege alapján. Ez a szabály nem alkalmazható az ilyen, a 2710—2712 vtsz.-ek alá tartozó azon termékekre, amelyek hat hónapon belül és az illetékes hatóság által meghatározott egyéb feltételek függvényében speciális eljáráson vagy további vegyi átalakításon mennek keresztül. Általános rendelkezések Ebbe az árucsoportba tartozik általában a kõszén és más természetes ásványi tüzelõanyag, az ásványolaj, a bitumentartalmú ásványokból nyert olaj, ezek lepárlási terméke és bármilyen eljárással nyert hasonló termék. Ide kell osztályozni az ásványi viaszt és a természetes bitumentartalmú anyagokat. Ebbe az árucsoportba tartozó termékek lehetnek nyersek vagy finomítottak; azonban ha vegytiszták vagy kereskedelmi szempontból tisztának tekintendõk, önálló kémiai elemek, egységes vegyileg meghatározott szerves vegyületek, akkor a 29. Árucsoportba tartoznak, a metán és a propán kivételével. E vegyületek közül néhánynak (pl. etán, benzol, fenol, piridin) a tisztasági kritériumait a 29 01, 29 07 és a 29 33 vtsz.-okhoz tartozó Magyarázat tartalmazza. A metán és a propán még vegyileg tiszta állapotban is a 27 11 vtsz. alá tartozik. Magyarázat A 2711 11—29 vámtarifaszám alá tartoznak a nyers, gázhalmazállapotú szénhidrogének, amelyeket természetes gázként vagy ásványolajból nyernek, vagy vegyileg állítanak elõ. A metán és a propán vegyileg tiszta állapotban is ide tartozik. Ezek a szénhidrogének 15 ˚C foknál és 1013 millibar (101,3 kPa) nyomás alatt gázhalmazállapotúak. Behozhatók nyomás alatt fémtartályokban folyékony halmazállapotban, biztonsági okokból, erõs szagú anyagok kis mennyiségben történõ hozzáadásával, hogy jelezze a szivárgást. Elsõsorban a következõ gázok tartoznak ide, cseppfolyósítva is: I. Metán és propán, vagy vegytisztán is. II. Etán és etilén 95%-ot el nem érõ tisztaságban (a 95%-os vagy nagyobb tisztaságú etán és etilén a 29 01 vtsz. alá tartozik). III. Propén (propilén) 90%-ot el nem érõ tisztaságban (a 90%-os vagy nagyobb tisztaságú propén a 29 01 vtsz. alá tartozik). IV. Bután, 95%-nál kevesebb normálbután (n-bután) és 95%-nál kevesebb izobután-tartalommal. (A 95% vagy több butánt vagy izobutánt tartalmazó bután a 29 01 vtsz. alá tartozik.) V. Butén (butilén) és butadién 90%-ot el nem érõ tisztaságban. (A 90%-os vagy nagyobb tisztaságú bután és butadién a 29 01 vtsz. alá tartozik.) VI. A propán és bután egymás közötti keverékei. A fent említett százalékokat a gázhalmazállapotú termékek és a cseppfolyósított termékek tömegére vonatkoztatva számolják. Nem tartozik ide:

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes